ཉིན་ཞིག་ངས་དོན་གྲུབ་རྒྱལ་ལ་མི་ཁ་ཤས་ཀྱིས་བཤད་ན་ཁྱེད་རང་གིས་ནང་ཆོས་ལ་ངོ་རྒོལ་བྱེད་ཀྱི་ཡོད་པ་རེད་ཟེར་བ་བདེན་ནམ།ཞེས་དྲིས་སྐབས།ཁོང་གིས།ངས་ནང་ཆོས་ལ་ངོ་རྒོལ་བྱེད་ཀྱི་མེད།ནང་བའི་ཆོས་ལ་དད་པ་བྱེད་མཁན་བོད་པ་ཁོ་ན་མ་ཡིན་པར་འཛམ་གླིང་འདིའི་སྟེང་མི་རིགས་མང་པོས་དད་པ་བྱེད་བཞིན་ཡོད་པ་རེད།ངས་དེ་ལ་ངོ་རྒོལ་བྱས་ན་འགྲིག་གི་མ་རེད།ངས་སྤྲུལ་སྐུ་ཞེས་པའི་བརྩམས་སྒྲུང་དེ་འབྲི་དོན་ནི་བླ་མ་ཁ་ཤས་ཀྱི་བྱ་བ་སྤྱོད་པ་དེ༌།ང་ཚོ་བོད་མི་རིགས་གོང་འཕེལ་དང།མི་རིགས་ཀྱི་རིག་གནས་སློབ་གསོ་བཅས་ལ་གནོད་སྐྱོན་ཐེབས་ཀྱི་ཡོད་པ་དེ་རེད།བླ་མ་ངོ་མའི་ནང་ན་དེ་འདྲ་ཡོད་པ་དང༌།ཁ་ཤས་བླ་མ་རྫུན་མ་འཁྲབ་བཞིན་ཡོད་པ་དེ་རེད།